I juni 2018 indgik [[Regeringen Lars Løkke Rasmussen III]] en medieaftale for 2019-2023 med [[Dansk Folkeparti]], der ændrede DR's finansiering - på det tidspunkt omkring 4,4 mia. kr. årligt. Licensen skulle efter en overgangsperiode 2019-22 helt afskaffes, så DR fremover finansieres via det generelle [[skat i Danmark|skattesystem]]. Samtidig skulle der foretages en besparelse på 20 % på udgifterne til DR.<ref name=DRanalyse>{{cite web|url=https://www.dr.dk/nyheder/politik/politiske-analyser/analyse-fra-licens-til-skat-men-hvordan|title=Analyse: Fra licens til skat - men hvordan?|website=dr.dk|date=4. januar 2018}}</ref><ref>{{cite web|url=https://www.dr.dk/nyheder/politik/her-er-medieaftalens-hovedpunkter|title=Her er medieaftalens hovedpunkter|website=dr.dk|date=29. juni 2018}}</ref> Finansieringen via skatterne blev iværksat i form af en reduktion af [[personfradrag]]et for personer over 18 år. Hver voksen skatteyder bidrager på denne måde med det samme kronebeløb til DR's finansiering. Da medielicensen var ens pr. husstand, fik enlige dermed en besparelse på skatteomlægningen i forhold til par. Samtidig fik personer, der i forvejen ikke betalte medielicens, en skattestigning. Som følge af den vedtagne besparelse på DR's udgifter blev den ekstra fremtidige skattebetaling dog mindre end den hidtidige medielicensbetaling for den gennemsnitlige dansker.<ref>{{cite web|url=https://finans.dk/privatokonomi/ECE10421773/saa-meget-vinder-eller-taber-du-paa-at-licensen-bliver-afskaffet/?ctxref=ext|title=Så meget vinder eller taber du på at licensen bliver afskaffet|website=finans.dk|date=16. marts 2018}}</ref>
Politik Samfund Historie Erhvervsliv Kommunikation Journalistik Kultur Videnskab Humaniora Uddannelse Samfundsvidenskab Foreninger Organisationer